text: Lammefest for helt specielle lam
  26 maj 2013 kl. 07.55
  Sydvestjyske lam har en helt speciel smag. Det fejres med en lammefestival.
  I Sydvestjylland smager lammekødet ikke, som det gør i resten af landet.
  Derfor arrangerer Sydvestjyske Smagsoplevelser for tredje gang en lammefestival.
  Lokale producenter af lammekød, 10 restauranter, fire slagtere og lige så mange gårdbutikker er med på festival'en.
  Den helt særlige smag får de sydvestjyske lam fra deres opvækst på de store grønne vidder ud til Vesterhavskysten. Den salte og insisterende vestenvind gør, at lammekødet på disse egne får en udpræget kraftfuld smag, der ikke matches andre steder i landet og er kendt ud over Danmarks grænser.
  Lammefesten begynder på lørdag og varer 14 dage.
  